stanford-oval/wikipedia huggingface dataset:
Magdalena (joki)

| Magdalena |
| --- | --- |
 Magdalenajoki valuma-alueineen
Alkulähde:  Kolumbian Andit
Laskupaikka:  Karibianmeri
Maat:  Kolumbia
Pituus:  1650 km
Magdalena lähellä Barranquillaa
Magdalena (esp. Río Magdalena) eli Yuma (esp. Río Yuma) on Kolumbian suurin joki. Se on 1 650 kilometrin pituinen ja sijaitsee pääasiassa maan länsiosissa. Sen alajuoksu on pitkälti purjehduskelpoinen, vaikka sen suistossa esiintyy ajoittain liikkuvia hiekkasärkkiä. Joen nimi on annettu Raamatun Maria Magdalenan mukaan.
Magdalena alkaa Andeilta Etelä-Kolumbiasta. Sen jokilaakso jakaa Andien pohjoisosan kahteen osaan. Joki virtaa pääasiassa koillissuuntaan, mutta rannikon alangolla se kääntyy länteen ja noin 100 kilometriä lännempänä jälleen pohjoiseen. Joki laskee Karibianmereen, ja sen suulla on Barranquillan kaupunki. Joen varrella on myös Magdalena-niminen Kolumbian departementti.
Joen varrella on kuvattu suuri osa Mike Newellin vuonna 2007 ohjaamasta elokuvasta Rakkautta koleran aikaan, joka perustuu Gabriel García Márquezin samannimiseen romaaniin.
Mariann Fischer Boel

Fischer Boel vuonna 2008
Else Mariann Fischer Boel (s. 15. huhtikuuta 1943) on tanskalainen liberaalin Venstre-puolueen poliitikko. Hän toimi Barroson komission maatalouskomissaarina marraskuusta 2004 helmikuuhun 2010.
Kotimaassaan Tanskassa Fischer Boel toimi ennen komissaarinimitystään joulukuusta 1990 lähtien Tanskan parlamentin eli Folketingetin jäsenenä ja marraskuusta 2001 elokuuhun 2004 Anders Fogh Rasmussenin johtaman hallituksen elintarvike-, maatalous- ja kalastusministerinä. Kansanedustajaurallaan hän toimi kolmen eri valiokunnan puheenjohtajana: 1994–1998 elintarvike-, maatalous- ja kalastusasiain valiokunnan, 1998–1999 kauppa- ja teollisuusvaliokunnan ja 1999–2001 verovaliokunnan johdossa. Kunnallispolitiikan tasolla Fischer Boel toimi vuodesta 1982 vuoteen 1991 ja uudelleen vuosina ja 1994–1997 Munkebon kunnanvaltuuston jäsenenä.
Manuel Ureña Pastor

Bischof Manuel Ureña.

Manuel Ureña Pastor (s. 4. maaliskuuta 1945) on espanjalainen kirkonmies. Hän sai vihkimyksensä katoliseksi papiksi 14. heinäkuuta 1973 ja piispaksi 11. syyskuuta 1988. Hän on aiemmin toiminut Ibizan (1988–1991), Alcalá de Henaresin (1991–1998) ja Cartagenan (1998–2005) piispana. 2. huhtikuuta 2005 hänet nimitettiin Zaragozan arkkipiispaksi Elías Yanes Alvarezin seuraajana.
Aiheesta muualla

Catholic-hierarchy.org: Archbishop Manuel Ureña Pastor (englanniksi)
Mariann Knudsen

Mariann Knudsen
Mariann Gajhede Knudsen (s. 16. marraskuuta 1984) on tanskalainen jalkapalloilija, pelipaikaltaan puolustaja. Hän pelasi Tanskan naisten maajoukkueessa 107 maaottelua ja teki niissä kuusi maalia. Hän kuului Tanskan joukkueeseen vuoden 2007 MM-kisoissa sekä vuosien 2005 ja 2013 EM-kisoissa, joista jälkimmäisessä hän teki kaksi maalia. Ensimmäisen maaottelunsa hän pelasi lokakuussa 2003.
Knudsen edusti seuratasolla ruotsalaista Linköpings FC:ää vuodesta 2011. Aiemmin hän pelasi B52/Aalborgissa vuoteen 2001 ja Fortuna Hjørringissä 2002–2010.
Mariann Knudsen valittiin Tanskan parhaaksi naispelaajaksi vuosina 2008 ja 2014.
Magdalena (departementti)

| Magdalena |
| --- | --- |

 Lippu:  Vaakuna
Valtio:   Kolumbia
Hallinto:  
 – hallinnollinen keskus:  Santa Marta
Pinta-ala:  23 188 km²
Väkiluku (2009):  1 190 585
Magdalena on yksi Kolumbian 32 departementista. Sen pääkaupunki on Santa Marta, pinta-ala 23 188 km² sekä asukasluku vuonna 2009 oli 1 190 585.
Cabo San Juan David Tayronan kansallispuistossa.
Magdalena sijaitsee maan pohjoisosassa, Karibian­meren rannalla. Sen itä­osassa kohoaa lumi­huippuinen Sierra Nevada de Santa Marta. Magdalenan viidakoista löydettiin vuonna 1974 tayrona-heimon ”kadonnut kaupunki”. Tayronan kansallispuisto sijaitsee departementissa.
Aiheesta muualla

Kuvia tai muita tiedostoja aiheesta Magdalena Wikimedia Commonsissa
Power Rangers Mystic Forcen zordit

Power Rangers Mystic Forcessa zordit poikkesivat aiemmilla Power Rangers -tuotantokausilla nähdyistä zordeista. Mystic Rangerit (tai heidän hevosensa) muuttuivat yleensä itse loitsujensa avulla massiivisiksi ja maagisiksi zordeiksi sen sijaan, että zordit olisivat olleet aiempien kausien tapaan joko robotteja tai elävistä olennoista muuttuneita koneita. Poikkeuksena Mystic Forcen tavallisesta tyylistä oli Solaris Knightin ohjaama junapohjainen Solar Streak, joka muistutti enemmän aiemmilla tuotantokausilla tutuiksi tulleita zordeja. Rangereiden muodostettua Megazordinsa he ilmestyivät sen ohjaamoon kuitenkin tavallisissa rangerasuissaan.
Mystiset Titaanit

Mystiset Titaanit olivat Power Rangers Mystic Forcen ensimmäiset zordit, joiksi punainen, keltainen, sininen, vaaleanpunainen ja vihreän ranger pystyivät muuttumaan syöttämällä taikapuhelimiinsa koodin 1-2-5: Galwit Mysto Prifior.
Mystinen Feeniks: Punaisen Mystic Rangerin ottama ihmismäinen muoto. Vaikka se ei todellisuudessa muistuttanutkaan feeniksiä oli se tärkeä osa Titan Megazordia. Se muodosti Mystisen Keijun kanssa Titan Megazordin rintapalan. Sitä ei tarvittu Mystisen Lohikäärmeen muodostamiseen, mutta se pystyi ratsastamaan sillä. Se muistutti soturia ja se käytti usein miekkaa taisteluissa.
Mystinen Keiju: Vaaleanpunaisen Mystic Rangerin ottama keijumainen muoto. Oli pienin Titaaneista. Yhdessä Mystisen Feeniksin kanssa se muodosti Titan Megazordin rintapalan. Se myös muodosti Mystisessä Lohikäärmeessä sen pään. Pystyi muuttumaan palloksi, jonka muut Mystiset Titaanit yleensä heittivät pommina vihollista päin.
Mystinen Garuda: Keltaisen Mystic Rangerin ottama lintumainen muoto. Muodosti valtavat siivet sekä Titan Megazordille että Mystiselle Lohikäärmeelle, jotka oli mahdollista taittaa myös suojaamaan Megazordin rinnusta.
Mystinen Minotauros: Vihreän Mystic Rangerin ottama härkämäinen muoto. Muodosti valtaosan Titan Megazordista ja Mystisestä Lohikäärmeestä. Se myös käytti välillä taisteluissa aseenaan kirvestä.
Mystinen Merenneito: Sinisen Mystic Rangerin ottama ihmismäinen muoto. Muodosti Titan Megazordissa sen jalat ja Mystisessä Lohikäärmeessä sen hännän. Se käytti aseenaan atrainta. Näytti perinteiseltä merenneidolta, mutta se pystyi myös kävelemään kahdella jalalla.
Mystiset Titaanit > Mystinen Lohikäärme

Mystinen Lohikäärme, joka tunnettiin myös nimellä Mystisten Titaanien Lohikäärmemuoto, aktivoitiin syöttämällä taikapuhelimiin koodi 1-0-6: Galwit Neramax Unios. Se muodostui Mystinen Feeniksen, Mystisen Keijun, Mystisen Garudan, Mystisen Minotauroksen ja Mystisen Merenneidon yhdistyessä. Sen hyökkäyksen nimi oli Dragon Blast. Mystinen Keiju muodosti sen pään, Mystinen Garuda sen siivet, Mystinen Minotauros sen ruumiin ja Mystinen Merenneito sen hännän.
Mystiset Titaanit > Titan Megazord

Titan Megazord oli Mystisten Titaanien viimeinen muoto, joka aktivoitiin syöttämällä taikapuhelimiin koodi 1-2-6: Galwit Mysto Unios. Vaikka rangerit olivat käytännössä itse yhä osina Megazordissa, ilmestyivät he sen ohjaamoon tavallisissa rangerasuissaan. He ohjasivat Megazordia shakkilautaa muistuttaneesta ohjaamosta, jossa kukin rangereista esitti nappulaa. Titan Megazord käytti aseenaan Titan Saberia, jolla se suoritti Mystic Spell Seal, Galaxy Slash, ja Spirit of the Ancient Titans nimisiä hyökkäyksiä. Mystinen Merenneito muodosti sen jalat, Mystinen Minotauros sen vartalon, pään ja kädet, Mystinen Feeniks ja Mystinen Keiju yhdessä sen rintapalan ja Mystinen Garuda sen siivet.
Catastros

Catastros oli pahan susiritari Koraggin ohjaama zord, joka muistutti ulkomuodoltaan mustaa hevosta. Legendan mukaan se oli ollut aiemmin villihevonen, jota kukaan ei ollut pystynyt kesyttämään. Suuren taistelun aikaan Octomus oli vetänyt Catastroksen alamaailman syvyyksiin, jossa Koragg onnistui kesyttämään ja saamaan sen henkilökohtaiseksi zordikseen. Kutsuakseen Catastrosta täytyi Koraggin lausua sanat Uthe Mejor Catastros. Catastroksen vartalo muodosti Centaur Megazordin alemman puoliskon ja lisäksi sen irtautuneesta päästä muodostui Koraggille peitsi. Catastros oli myös osa Centaurus Wolf Megazordia ja Centaurus Phoenix Megazordia, joissa se muodosti valtaosan Megazordien kehosta ja loi niillekin aseeksi peitsen. Ei tiedetä pystyikö Leanbow yhä hallitsemaan Catastrosta tultuaan taas hyväksi susisoturiksi tai yhdistymään yhä sen kanssa.
Catastros > Centaur Megazord

Centaur Megazord syntyi, kun susiritari Koragg yhdistyi Catastroksen kanssa ja muodosti kentaurin. Koragg käytti tätä muotoa ensimmäisessä taistelussaan valkoista rangeria vastaan melkein heti sen jälkeen kun pahat voimat olivat vapautuneet.  Myöhemmin hän käytti sitä Mystistä Lohikäärmettä vastaan ennen kuin muutti muotonsa Centaurus Wolf Megazordiksi. Hän myös käytti Centaur Megazordia, kun Nick oli ensin tuhonnut peikkohirviön Catastroksen kanssa ja vielä kerran, kun Leanbow taisteli Black Lancea vastaan.
Catastros > Centaurus Wolf Megazord

Koragg muuttui Catastroksen kanssa sinimustaksi Centaurus Wolf Megazordiksi, kun hän suurena ollessaan lausui sanat Uthe Mejor Ultimas. Centaurus Wolf Megazordin päähyökkäyksiä olivat Dark Magic Spell Seal ja Dark Magic Strike. Tämä yhdistelmä oli viittä Mystistä Titaania ja Mystistä Lohikäärmettä voimakkaampi. Se oli myös Titan Megazordia vahvempi, vaikka hävisikin sille taistelussa Titans Attack -liikettä vastaan. Centaurus Wolf Megazord käytti Manticore Megazordia vastaan myös liikettä Counter Attack. Centaurus Wolf Megazord pystyi myös käyttämään Titan Megazordin Mystic Spell Seal -hyökkäystä, kun Koraggista oli tullut taas Leanbow.
Catastros > Centaurus Phoenix Megazord

Centaurus Phoenix Megazord oli Mystisen Feeniksin ja Catastroksen muodostama harvinainen yhdistelmä. Tässä yhdistelmässä Megazordin kypärästä lähti alaspäin pitkä harmaa harja, jonka se pystyi saamaan liekkeihin ja jota se pyöritti päin vihollistaan.
Jaksossa "Voimakas Catastros" Nick joutui Catastroksen kanssa toiseen ulottuvuuteen, jossa hän onnistui auttamaan Necrolain hyökkäyksessä haavoittunutta hevosta. Nick sai Catastroksen luottamaan itseensä ja he yhdistyivät sen jälkeen Centaurus Phoenix Megazordiksi ja tuhosivat hirviön, jolla oli hallussaan rangereilta viedyt Titan Megazordin voimat. Centaurus Phoenix Megazord nähtiin viimeisen kerran jaksossa "Portinvartija, Osa 2".
Solar Streak

Solar Streak oli kuusivaunuista junaa muistuttanut zord, joka kuului Daggeronille. Se oli väritykseltään sininen ja kultainen. Solar Streak muistutti hieman Rail Rescueita sarjasta Power Rangers Lightspeed Rescue, mutta Solar Streakillä pystyi matkustamaan myös toisiin ulottuvuuksiin. Solar Streakin sai esiin rei'ittämällä kortin Solar Cell Morpherilla.
Solar Streak > Solar Streak Megazord

Solar Streak pystyi muuttumaan taistelumuotoon nimeltä Solar Streak Megazord, joka oli kauden ainoa koneisiin perustunut zord. Verrattuna muiden kausien konepohjaisiin zordeihin sen järjestelmät olivat verrattain huonoja, koska sitä ohjattiin vivuilla ja Megazord toimi hiilen ja höyryn voimalla. Solar Streak Megazord käytti taisteluissa kolmea eri hyökkäystä. Steam Blaster -liikkeessä Megazord nojasi eteen ja sen päälaella olleesta aukosta virtasi höyryä vihollista päin. Remote Train Cars -liikkeessä sen jaloissa olleista taskuista ilmestyi kaksi pientä lentävää veturia, jotka pyörivät vihollisen ympärillä ja sitoivat vihollisen kiskoilla. Solar Streak Megazordin viimeistelyisku oli nimeltään Furnace Blast, jolloin Megazordin rinnassa aukesi suuri luukku hiilikattilaan, jonne hirviö imeytyi ja sen jälkeen tuhoutui. Solar Streak muuttui Solar Streak Megazordiksi, kun Daggeron rei'itti kortin Solar Cell Morpherillaan.
Legendaariset Mystiset Titaanit

Legendaariset Mystiset Titaanit olivat kaksi voimakasta Mystisten Titaanien muotoa, joiksi viisi legendatilassa ollutta Power Rangeria pystyi yhdessä muuttumaan.
Mystinen Tulilintu: Sitä kutsuttiin taivaiden legendaksi. Se oli väriltään punakultainen ja muodostui legendatilassa olleesta punaisesta rangerista. Se muodosti kaksi liekehtivää siipeä Manticore Megazordille.
Mystinen Leijona: Sitä kutsuttiin viidakon legendaksi. Se oli väriltään valkokultainen ja sen muodostivat yhdessä legendatilassa olleet vihreä, vaaleanpunainen, sininen ja keltainen ranger. Se muodosti Manticore Megazordissa sen vartalon, kädet, jalat ja pään.
Legendaariset Mystiset Titaanit > Manticore Megazord

Manticore Megazord syntyi, kun Mystinen Tulilintu ja Mystinen Leijona yhdistyivät. Se käytti aseenaan Legend Striker nimistä hilparia, jolla se teki yleensä Legend Striker Spin Attack -liikkeen. Se käytti myös Manticore Lasers -liikettä Centaurus Wolf Megazordia vastaan. Vielä eräs liike oli Fire Tornado, jota se käytti Serpentinaa vastaan käydyssä taistelussa.
Manticore Megazord nähtiin viimeisen kerran, kun rangerit taistelivat Mestaria vastaan.
Brightstar

Brightstar oli zord, joka muistutti valkoista hevosta. Se oli siten hyvin samankaltainen Catastroksen kanssa. Brightstar oli kuitenkin yksisarvinen, jolla oli suuri kultainen sarvi otsassa. Brightstar pystyi matkustamaan ulottuvuuksien välillä ja myös alamaailmaan ja sieltä takaisin. Se pysty yhdistymään Mystisen Feeniksin kanssa ja muodostamaan siten Phoenix Unizordin. Brightstar oli Daggeronin vanha ystävä.
Brightstar > Phoenix Unizord

Phoenix Unizord syntyi, kun Mystinen Feeniks ja Brightstar yhdistyivät. Se oli periaatteessa valkoinen versio Centaurus Phoenix Megazordista. Brightstarin päästä muodostui zordille keihäs ja sen häntä yhdistyi Mystisen Feeniksin kanssa muodostaen Megazordin pään. Brightstarin vartalo muodosti ison osan Megazordista. Sen viimeistelyisku oli nimeltään Final Strike, jossa Feeniks Unizord lensi ylös taivaalle ja putosi sitten pää ja keihäs edellä vihollistaan päin.
Aiheesta muualla

Power Rangers Mystic Force (rangercentral.com) (englanniksi)
The Morphin Grid: A Power Rangers Wiki (englanniksi)
Power Rangersin zordit
| --- | --- |
TV-sarjat:  Mighty Morphin • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • S.P.D. • Mystic Force • Operation Overdrive • Jungle Fury • RPM • Samurai & Super Samurai • Megaforce
Mahendra

| Mahendra |
| --- | --- |
 
Nepalin kuningas
Valtakausi:  13. maaliskuuta 1955 – 31. tammikuuta 1972
Kruunajaiset:  2. toukokuuta 1956
Edeltäjä:  Tribhuvan
Seuraaja:  Birendra

Syntynyt:  11. kesäkuuta 1920 Kathmandu, Nepal
Kuollut:  31. tammikuuta 1972 (51 vuotta) Bharatpur, Nepal
Puoliso:  Indra   Ratna
Lapset:  Shanti Singh Sharada Shah  Birendra  Gyanendra Shova Sashi Dhirendra
Suku:  Shah
Isä:  Tribhuvan
Äiti:  Kanti
Uskonto:  hindulaisuus
Mahendra Bir Bikram Shah Dev (11. kesäkuuta 1920 – 31. tammikuuta 1972) oli Nepalin kuningas 1955–1972 ja brittiarmeijan sotamarsalkka vuodesta 1960. Hän seurasi isäänsä Tribhuvania joka oli vuosia Ranan pääministerisuvun nukkehallitsija.
Elämäkerta

Mahendra oli kuningas Tribhuvan Bir Bikram Shah Devin ja kuningatar Kanti Rajya Laxmi Devi Shahin poika. Hän opiskeli yksityisesti valtiotieteitä, taloustieteitä, nepalin kieltä ja kulttuuria ja englantia palatsissa. Mahendra nai Indra Rajya Laxmi Devin 8. toukokuuta 1940 kaksikymmenvuotiaana. He saivat kolme poikaa ja tytärtä, mutta Indra kuoli 1950 ja Mahendra meni uusiin naimisiin hänen nuoremman siskonsa Ratna Rajya Laxmi Devin kanssa.
Vuodet 1950–1951 poikavauva Gyanendra oli nimitettynä kuninkaaksi Tribhuvanin, Mahendran ja näiden poikansa Birendran ollessa maanpaossa. Kun Ranat syrjäytettiin, kuningassuku palasi maahan.
Kuningas Tribhuvanin kuoltua 13. maaliskuuta 1955 sairaalassa Zürichissä Mahendra nousi valtaistuimelle. Hänet kruunattiin 2. toukokuuta 1956.
Mahendran ja ensimmäisen demokraattisesti valitun pääministeri Bishweswar Prasad Koiralan sekä veljensä Matrika Prasad Koiralan valtakamppailu johti kuninkaan vallankaappauksen joulukuussa 1960, jonka jälkeen kuningas hajotti parlamentin ja kielsi puolueet ja vangitsi niiden johtajat. Vuoden 1962 perustuslain pohjaksi luotiin panchayat-järjestelmä, jossa edustajilla ei ollut oikeutta arvostella kuningasta. Vuoden 1963 laki kuitenkin takasi tasa-arvon lain edessä ja maata kehitettiin viisivuotissuunnitelmilla.
Mahendran yllätyksellisen kuoleman jälkeen Birendra nimitettiin kuninkaaksi.
Mahendra oli viimeinen Nepalin kuningas jonka kuoleman jälkeen toteutettiin ns. Katto-rituaali: noin miljoonan euron korvausta vastaan muuan köyhä bramiini saastutti itsensä syömällä rituaalisesti kimpaleen häneltä kiellettyä lihaa johon oli sekoitettu kuninkaan tuhkaa ruumisroviosta; tämän jälkeen uhri esiintyi kuninkaan asussa ympäri kaupunkia ja kaikki solvasivat häntä: edesmennyt kuningas sai papin nuhteettomuuden ja pääsi brahmalaiseen taivaaseen.
Ehtoihin kuului että pappi poistui maasta vartioituna tämän jälkeen.
Uusi kuningas kruunattiin vasta suruajan päätyttyä, siihen asti hän oli sijaishallitsija.
Aiheesta muualla

Kuvia tai muita tiedostoja aiheesta Mahendra Wikimedia Commonsissa
Luettelo tietokoneista

Luettelo 2000-vuosikymmenen tietokoneista
Luettelo 2010-luvun tietokoneista
Luettelo 2020-luvun tietokoneista
Marian ilmestys

Neitsyt Mariaa esittävä patsas Lourdesissa, jossa Bernadette Soubirous väitti nähneensä mariaanisen ilmestyksen.
Marian ilmestys tai mariaaninen ilmestys on tapahtuma, jossa Neitsyt Marian oletetaan ilmestyneen yhdelle tai useammalle henkilölle. Tällaisia ilmestyksiä on raportoitu runsain määrin eri puolilla maailmaa. Esimerkkejä tunnetuista ilmestyksistä ovat Lourdesissa tapahtuneet ilmestykset, Fatiman Neitsyt Maria, Međugorjen ilmestykset ja Zeitounin neitsyt. Joskus Neitsyt Marian ilmestymiseen on liitetty ihmeparantumisia; näin esimerkiksi Lourdesissa, jossa ilmestyksen näki alun perin Bernadette Soubirous. Varhaisempiin esimerkkeihin lukeutuu Guadalupen neitsyt, jonka sanotaan ilmestyneen alkujaan Juan Diegolle. Joskus oletetuista ilmestymispaikoista tulee suosittuja pyhiinvaelluskohteita. Lourdes ja Fatima ovat tästä esimerkkejä. Neitsyt Marian on sanottu ilmestyneen jo alkukirkon aikana Jaakob vanhemmalle. Suomessa on raportoitu Marian ilmestyneen eräälle suntiolle ladon seinään Hämeenlinnassa.
Osa ilmestyksistä on saanut Vatikaanin hyväksynnän. Marian ilmestykset ovat teologisesti yksityistä, eivät yleistä ilmoitusta.
Kirjallisuutta

Maunder, Chris: Our Lady of the Nations: Apparitions of Mary in 20th-Century Catholic Europe.  Oxford University Press, 2016.  ISBN 9780198718383.
Aiheesta muualla

Kuvia tai muita tiedostoja aiheesta Marian ilmestys Wikimedia Commonsissa
Marian katedraali (Damaskos)

| Marian katedraali |
| --- | --- |

Koordinaatit:  33°30′34″N, 36°18′41″E
Kirkkokunta:  Ortodoksinen kirkko Antiokian ja koko Idän patriarkaatti
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Marian katedraali (arab. الكنيسة المريمية‎, al-Kanīsa al-Maryamiyya) on katedraali ja ortodoksisen kirkon Antiokian ja koko Idän patriarkan istuin Syyrian pääkaupunki Damaskoksessa sen Suoran kadun varrella. Paikalla on sijainnut pitkään kirkkoja, mutta niiden tullessa hävitetyksi useampaan otteeseen nykyinen katedraali on perua 1800-luvun ja 1900-luvun jälleenrakennustöistä. Katedraali voidaan jakaa rakennuskompleksina usampaan kirkkoon.
Katedraali

Marian katedraali sijaitsee Damaskoksen historiallisessa keskustassa niin sanotun Suoran kadun varrella sen puolivälin paikkeilla. Katedraali on Antiokian ja koko Idän patriarkan istuin. Se käsittää rakennuskompleksin, joka voidaan jakaa viiteen kirkkoon, joita ovat Pyhän Marian kiekko, Pyhän Theklan kirkko, Pyhän Katariinan kirkko, Pyhän Nikolauksen kirkko, sekä Pyhien Kyprianoksen ja Justinan kirkko.
Historia

Kirkoilla paikalla on pitkä historia, joskin vanhimmat rakennukset eivät ole säilyneet nykypäiviin saakka. Rakennus on tuhoutunut ja jälleenrakennettu historiansa aikana useaan otteeseen. Bysanttilaiseen tyyliin rakennetusta kirkosta on joitakin arkeologisia jäänteitä. Muslimien valloitettua Damaskoksen kristityt joutuivat luopumaan vanhasta keskusestaan Pyhän Johanneksen kirkosta entisen Juppiterin temppelin alueella kalifi al-Walidin alkaessa rakentaa Umaijadi-moskeijaa. Kristittyjen keskus siirtyi nykyisen katedraalin paikalle, jolla sijaitsi jo tuolloin Marian kirkko.
Vuonna 1401 kaupungin kirkot kärsivät mittavia tuhoja muiden rakennusten ohella Damaskoksen valtauksessa, Vuonna 1860 druusien ja kristittyjen väliset jännitteet Libanonin alueella levisivät ja kirkko poltettiin kristittyjen verilöylyn yhteydessä. Nykyinen katedraali on suurimmaksi osaksi perua vuoden 1860 hävitysten jälkeen tehdyistä jälleenrakennushankkeista.
Julkisivua.
Sisätiloja.
Bašar al-Assad ja Vladimir Putin katedraalissa.
Power Rangers Ninja Stormin zordit

Power Rangers Ninja Stormin zordit olivat rangereiden ohjaamia jättimäisiä mekaanisia koneita vuoden 2003 Power Rangers -televisiosarjassa Power Rangers Ninja Storm. Niitä kutsuttiin Ninjazordeiksi, kuten aiemmin Mighty Morphin Power Rangersin kolmannen tuotantokauden zordeja. Teemana zordeissa olivat eläimet. Zordeista vastasi aluksi Cameron Watanabe ja myöhemmin hänen virtuaalinen kopionsa Cyber Cam.
Ninjazordit

Ninjazordit olivat Wind Rangereiden taisteluissa käyttämiä zordeja. Ninjazordit olivat kolme suurta mekaanista eläintä, Hawk, Lion ja Dolphin. Jokaisella niistä oli taisteluissa oma taistelumenetelmänsä, mutta ne pystyivät yhdessä muodostamaan myös Storm Megazordin.
Punainen Hawkzord oli Shanen ohjaama haukkaa muistuttanut zord. Se oli Ninja Stormin zordeista pienin. Punainen Hawkzord muodosti Storm Megazordissa sen pään.
Keltainen Lionzord oli Dustinin ohjaama leijonaa muistuttanut zord. Se muodosti valtaosan Storm Megazordista.
Sininen Dolphinzord oli Torin ohjaama pullonokkadelfiiniä muistuttanut zord. Se muodosti Storm Megazordin oikean käden.
Ninjazordit > Storm Megazord

Ninjazordit muodostivat yhdistyessään Storm Megazordin, jossa Lion muodosti Megazordin vartalon, rinnuksen, jalat ja vasemman käden, Dolphin muodosti oikean käden ja Hawk muodosti Megazordin pään. Storm Megazord pystyi tuomaan rinnastaan Power Spherejä, joita se käytti avukseen taisteluissa. Se pystyi myös suuntaamaan lumimyrskyjä vihollisiaan päin sen vasemmassa hartiassa olleesta leijonan kauluksesta ja ampumaan oikeasta kädestään Dolphin Blasteja ja myös delfiinin silmistä lasersäteitä. Storm Megazord pystyi muuttumaan myös virtaviivaisempaan ja kapeampaan Lightning Megazord -muotoon, joka oli nopeampi liikkeissään. Tämä muoto kesti kuitenkin vain minuutin kerrallaan. Storm Megazord tuhoutui myöhemmin samassa räjähdyksessä Lothorzordin kanssa.
Ninjazordit > Storm Megazord > Storm Megazordin Lightning Mode

Storm Megazord pystyi muuttumaan Lightning Megazordiksi. Tässä muodossa Megazord muistutti enemmän ihmistä, jonka ansiosta se oli paljon nopeampi ja ketterämpi. Tämä muoto kesti kuitenkin vain 60 sekuntia kerrallaan.
Thunderzordit

Thunderzordit olivat kaksi Thunder Rangereiden taisteluissa käyttämää zordia. Molemmissa niistä oli raskas tykistö ja ne pystyivät yhdistymään Thunder Megazordiksi.
Crimson Insectizord oli Hunterin ohjaama sarvikuonokasta muistuttanut zord.
Navy Beetlezord oli Blaken ohjaama kampasarvista muistuttanut zord.
Thunderzordit > Thunder Megazord

Thunder Megazord syntyi kahden Thunderzordin yhdistyessä. Crimson Insectizord muodosti Megazordin pään, kädet ja ylävartalon ja Navy Beetlezord sen alavartalon, vyötärön, jalat ja rintapanssarin. Tämä Megazord oli Storm Megazordia voimakkaampi. Se tuhoutui myöhemmin taistelussa Vexacusta vastaan.
Samurai Star Chopper

Samurai Star Chopper oli Vihreän Samurai Rangerin henkilökohtainen zord. Se muistutti ulkomuodoltaan hieman pääskyä ja oli lasertykeillä varustettu helikopteri.